als_Latn dik_Latn sag_Latn
Mirel Sheme
Temat Kryesore
- Deputetët e PS-së, Kamberi, Dade, Subashi dhe Marto shprehen se ndarja e bashkive mes PS-së dhe LSI-së është në të mirë të koalicionit
- Sipas tyre, nuk ka rëndësi se kush propozon, pasi e rëndësishme është fitorja e koalicionit të majtë
Dy ditë më parë liderët e partive më të mëdha të koalicionit të majtë, PS-LSI, Edi Rama dhe Ilir Meta “nënshkruan” në selinë e Partisë Socialiste, marrëveshjen për ndarjen e bashkive për zgjedhjet vendore të 21 qershorit. Sipas kësaj marrëveshjeje, LSI do të propozojë kandidatët e saj në 15 bashki të vendit, ose ndryshe një e katërta e numrit të përgjithshëm të bashkive në vend. Por cili është reagimi i deputetëve të PS-së, pas lënies së zonave të lira për aleatët e LSI-së? Tashmë nën administrimin e LSI-së, u lanë edhe bashki të mëdha si Gjirokastra apo Berati. Para fillimit të mbledhjes ë përjavshme të grupit parlamentar të PS-së, deputeti i Gjirokastrës, Dashamir Kamberi theksoi se nuk ka rezerva që krerët e mazhorancës kanë rënë dakord që Gjirokastra të ketë një kandidat nga radhët e LSI-së, si kandidati i përbashkët për kryetar bashkie i këtij qyteti. “Besoj se do të pritet shumë mirë në përgjithësi, si vendim i koalicionit. Natyrisht që unë jam pjesë e partisë dhe deri më një do të respektoj vendimet e partisë dhe do të punoj për realizimin e tyre”, tha deputeti i qarkut të Gjirokastrës.
Ai nënvizoi faktin se ai është deputeti i Partisë Socialiste, dhe si i tillë do të punojë dhe ofrojë mbështetjen e tij strukturave të partisë për të arritur fitore në qytetin e Gjirokastrës në zgjedhjet e 21 qershorit. Ndërkohë që pozitivisht e priti vendimin edhe deputetja e Korçës, Arta Dade, duke u shprehur se nga marrëveshja me LSI-në, do të bëhet më e mira për koalicionin e majtë. Një ndër bashkitë që i kaloi LSI-së për propozimin e kandidatit të saj është edhe Pogradeci. Ndërsa për deputetin Armando Subashi për aq kohë sa ka një marrëveshje mes palëve atëherë ajo duhet të respektohet. Edhe deputeti Andrea Marto u shpreh se LSI, mori nën administrim aq bashki sa ka edhe elektoratin e saj. “Duke qenë se koalicioni përbëhet nga dy parti të mëdha, përveç partive të vogla, besoj se kjo është një ndarje e logjikshme. Po ta shohim nga ana numerike janë ndarë ashtu siç duhet, sipas elektoratit që kanë secila parti. Përpjekjet janë që të dalë fitues koalicioni. Normalisht që mund të ketë edhe pakënaqësi, por që do të shuhen me kohën. Për sa i përket qarkut të Gjirokastrës, LSIja, ka marrë një numër të konsiderueshëm votash. LSI-ja mori 15 bashki nga 61 që janë në total me ndarjen e re.
Matematikisht i bie rreth çereku dhe kjo është mëse e logjikshme. Por pavarësisht se kujt i përket kandidati PS-së apo LSI-së, nga mazhoranca do bëhen përpjekje që të fitohet një numër i madh i njësive vendore”, tha deputeti i PS-së Marto. Pasi Partia Socialiste mbylli marrëveshjen me aleatin më të madh të saj brenda koalicionit, LSI, në ditët në vijim priten edhe takime me aleatët e tjerë. Gjatë mbledhjes së fundit të PS-së me aleatët, e kryesuar nga deputeti Taulant Balla kanë dalë në “skenë” pakënaqësitë ndaj PS-së. Sipas tyre socialistët nuk iu përmbajtën paktit të vendosur para zgjedhjeve të 23 qershorit 2013. Duke parë këto pakënaqësi kryeministri Rama ka vendosur që t’i takojë vetë aleatët gjatë ditëve në vijim. Ku me interes pritet takimi me kreu e PSD-së, Skënder Gjinushi dhe atë të PDS-së, Paskal Milo. Ndërsa ka pasur nga ata aleatë që si kërkesë për vazhdimin e koalicionit shtrojnë firmosjen e një marrëveshjeje të re me Partinë Socialiste.
Marrëveshja PS-LSI
Pasi takimeve të shumta shpesh në kryesinë e Kuvendit, kryetari i PS-së, Rama dhe ai i LSI-së Meta zgjodhën rozë për arritjen e marrëveshjes për zgjedhjet vendore të 21 qershorit. Pas rreth 1ore e gjysmë diskutim, nën praninë edhe të kryetarëve të grupeve parlamentare PS dhe LSI arritën marrëveshjen që konsiston në lënien nën administrimin e LSI-së të 15 njësive vendore. Në bazë të kësaj marrëveshjeje LSI do të kandidojë në 15 bashki dhe më konkretisht në Berat, Lezhë, Kukës, Gjirokastër, Pogradec, Skrapar, Vorë, Bulqizë, Kuçovë, Cërrik, Mallakastër, Delvinë, Përrenjas, Selenicë dhe Kolonjë. Kryeministri Rama pas takimit sqaroi se në parim në zgjedhjet e 21 qershorit do paraqiten me kandidatë të përbashkët, duke theksuar se çdo njëra nga partitë do të ketë të drejtën e propozimit për një numër njësish dhe të drejtën për të dhënë votën për dakordësinë ose jo të kandidatëve. Ndërsa kryeparlamentari Meta u shpreh se më datë 1 prill do të bëhen publike listat e plota me emrat e kandidatëve.
Kandidaturat e koalicionit të majtë
Kryetari i PS-së Rama dhe kreu i LSI-së Meta nënshkruan marrëveshjen për sa i përket ndarjes së bashkive për zgjedhjet vendore të 21 qershorit. Ndonëse kreu i LSIsë, Meta u shpreh se listat përfundimtare me emrat e kandidatëve do të dalin më 1 prill, tashmë janë zbuluar pjesa më e madhe e emrave të lakuar. Madje një pjesë e tyre kanë nisur edhe fushatën në heshtje.
Kandidaturat e PS-së
Elbasan- Qazim Sejdini, PS
Durrës- Vangjush Dako, PS
Shkodër- Keti Bazhdari, PS
Korçë- Sotiraq Filo, PS
Fier Salarjon Toto, Armando Subashi PS
Vlorë, Etjona Hoxha PS
Kurbin- Artur Bardhi, PS
Mat- Adelina Farrici, PS
Mirditë- Adrian Leka, PS
Shijak- Indrit Buka, PS
Kavajë- Evis Roshi, PS
Peqin- Bukurosh Maçi, PS
Librazhd- Kastriot Gurra, PS
Gramsh- Dritan Bici, PS
Lushnjë- Fatos Tushe, PS
Roskovec- Flamur Mato, PS
Tepelenë -Tërmet Peçi, PS
Këlcyrë- Klement Ndoni, PS
Pustec Edmond Themelko PS
Libohovë Vladimir Hide, PS
Tiranë, PS
Konispol, PS
Himarë, PS
Tropojë, PS
Divjakë, PS
Belsh, PS
Ura Vajgurore, PS
Patos, PS
Poliçan, PS
Rrogozhinë, PS
Maliq, Gezim Topçiu PS
Përmet, PS
Devoll, PS
Memaliaj, PS
Sarandë, PS
Kandidaturat e LSI dhe aleatëve të tjerë të majtë
Gjirokastër, Zamira Rami LSI
Berat Gledion Rehovica, LSI
Kukës Hasan Halili, LSI
Lezhë Viktor Tushaj, LSI
Përrenjas Miranda Rira, LSI
Pogradec Roshi Tollozhina, LSI
Kolonjë, LSI Vorë, LSI
Kuçovë, LSI
Mallakastër, LSI
Skrapar, Nesim Spahiu LSI
Selenicë, LSI Delvinë, LSI
Bulqizë, LSI Cërrik, LSI
Finiq, PBDNJ
Dropull, PBDNJ
slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kon_Latn epo_Latn sag_Latn als_Latn als_Latn ltz_Latn nso_Latn vec_Latn lvs_Latn als_Latn als_Latn vec_Latn als_Latn sag_Latn als_Latn ltz_Latn ltz_Latn als_Latn als_Latn sag_Latn als_Latn vec_Latn als_Latn lim_Latn als_Latn sun_Latn als_Latn als_Latn tur_Latn als_Latn afr_Latn epo_Latn sag_Latn als_Latn ita_Latn ind_Latn wol_Latn fao_Latn als_Latn wol_Latn isl_Latn als_Latn fao_Latn war_Latn fao_Latn als_Latn sag_Latn als_Latn